CELEX: 32017R0705
Language: fi
Date: 2017-04-19 00:00:00
Title: Komission täytäntöönpanoasetus (EU) 2017/705, annettu 19 päivänä huhtikuuta 2017, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

20.4.2017   
            
            
               FI
            
            
               Euroopan unionin virallinen lehti
            
            
               L 104/6
            
         KOMISSION TÄYTÄNTÖÖNPANOASETUS (EU) 2017/705,
   annettu 19 päivänä huhtikuuta 2017,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan b ja e alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.
            
         
               (2)
            
            
               CN-koodin 1905 90 60 nykyinen sanamuoto viittaa lisättyihin makeutusaineisiin, mikä antaa aiheen epäillä mainitun CN-koodin kattavuutta eikä ole riittävän tarkka tavaran luokittelemiseksi laboratorioanalyysin perusteella. Ilmaisu ”lisättyä” olisi poistettava, koska on mahdotonta varmistaa, onko sokeripitoisuus luonnollinen, jolloin tuote olisi luokiteltava CN-koodiin 1905 90 90, vai sisältääkö tuote lisättyä sokeria, jolloin se olisi luokiteltava CN-koodiin 1905 90 60. Ilmaisu ”makeutusaine” on liian epämääräinen, koska se kattaa kaikki makealta maistuvat luonnolliset ja keinotekoiset aineet eikä tavaran makeutusainepitoisuudelle ole vahvistettu kynnysarvoa. Tämä voi johtaa erilaisten vähimmäisarvojen soveltamiseen tai siihen, ettei tuotteen sisältämää makeutusainemäärää todisteta objektiivisella tavalla.
            
         
               (3)
            
            
               Alle viisi painoprosenttia sakkaroosia, inverttisokeria tai isoglukoosia sisältävistä tuotteista kannettujen tuontitullien määrän arvioimiseksi tehtiin nykyisiä CN-koodeja 1905 90 60 ja 1905 90 90 koskeva tilastollinen analyysi. Tilastollisesta analyysista kävi ilmi, että huomattavan usein CN-koodiin 1905 90 60 luokitellut tuotteet olisi makeutusainetta koskevan arviointiperusteen vuoksi pitänyt luokitella CN-koodiin 1905 90 90 tai päinvastoin. Näin ollen CN-koodin 1905 90 60 sanamuotoa on muutettava, jotta eron tekemiselle mainittujen kahden tuoteryhmän välillä saataisiin selkeä arviointiperuste. Sakkaroosin, inverttisokerin tai isoglukoosin painoprosenttiosuus on objektiivisempi arviointiperuste, minkä vuoksi sitä on helpompi soveltaa laboratorioanalyysissa.
            
         
               (4)
            
            
               Koska CN on myös tilastonimikkeistö, mainittujen CN-koodien kattavuuden muuttamisen yhteydessä on myös tarpeen muuttaa niiden seitsemäs ja kahdeksas numero, jotta asianmukainen tilastotietojen käsittely on mahdollista muutoksen jälkeen.
            
         
               (5)
            
            
               Kun otetaan huomioon, että asetuksen (ETY) N:o 2658/87 liite I muutetaan sen 12 artiklan mukaisesti 1 päivänä tammikuuta 2018, kyseisiä uusia CN-koodeja olisi sovellettava 1 päivästä tammikuuta 2018.
            
         
               (6)
            
            
               Sen vuoksi asetusta (EY) N:o 2658/87 olisi muutettava.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (ETY) N:o 2658/87 liitteenä I olevan yhdistetyn nimikkeistön toisen osan 19 ryhmä seuraavasti:
   
               a)
            
            
               poistetaan CN-koodeja 1905 90 60 ja 1905 90 90 koskevat rivit;
            
         
               b)
            
            
               lisätään seuraavat rivit:
               
                           ”1905 90 70 
                        
                        
                           vähintään 5 painoprosenttia sakkaroosia, inverttisokeria tai isoglukoosia sisältävät
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           muut
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 256, 7.9.1987, s. 1.
   
      (2)  Ks. liite 1.”